# Ոռոգման ոլորտի ֆինանսական կայունության բարելավման մարտավարության միջոցառումների ծրագիր

|  |  |  |  |  |  |  |
| --- | --- | --- | --- | --- | --- | --- |
| **Միջոցառման անվանումը** | **Նպատակը, խնդիրը, ոլորտում իրականացվելիք միջոցառման նկարագիրը** | **Պատասխանատու կատարողները և համակատարողները** | **ժամկետը** | **ֆինանսավորման աղբյուրը, ֆինանսական միջոցների չափը** | **Միջոցառման կատարման վերստուգելի չափանիշ** | **Ակնկալվող արդյունք** |
| *1* | *2* | *3* | *4* | *5* | *6* | *7* |
| 1.Ոռոգման համակարգի ընկերությունների կրեդիտորական պարտքերի վերակառուցման ծրագրի մշակում և ներկայացում ՀՀ կառավարություն: | Ոլորտում կուտակված պարտքերի մեծ մասը ՋՕԸ-երի հիմնադրման ժամանակից են գոյացել, որոնց մի մասը ԱԱՀ-ի համար է, որը հանվել է 2011թ., իսկ ընթացիկ տարում տրամադրված սուբսիդիաների մի մասը ծախսվում է անցած տարիների պարտքը մարելու համար: Այս անցած տարիների պարտքը պետք է դուրս գրվի/մարվի/վճարվի: Ստեղծել նախապայմաններ հետագայում նմանատիպ երևույթներից խուսափելու համար: | ՀՀ ԳՆ ջրային տնտեսության պետական կոմիտե,  ՀՀ ֆինանսների նախարարություն, <<Ջրային տնտեսության>> ԾԻԳ | 2016թ.  հոկտեմբեր | ՀՀ օրենքով չարգելված այլ աղբյուրներ |  | Ապահովել ՋՕԸ-երի պարտքերից զերծ գործունեությունը սկսած 2017 թվականից |
| 2.Բարձրացնել ոռոգման համակարգում տեղադրված SCADA ջրաչափական համակարգի օգտագործման արդյունավետությունը, դրա տեղեկատվական տվյալները համադրելով համակարգի ընկերությունների կողմից ներկայացված տվյալների հետ, ըստ անհրաժեշտության մշակել համակարգում ջրակորուստների կրճատման, ինչպես նաև աշխատանքների առավել արդյունավետ կազմակերպման միջոցառումների պլան: | Համաշխարհային բանկի աջակցությամբ ոռոգման համակարգերի ջրաբաշխման հանգուցային կետերում տեղադրվել է թվով 83 SCADA համակարգի ջրաչափեր, որը թույլ է տալիս օպերատիվ կերպով, այդ թվում նաև առցանց այդ համակարգերում ջրամատակարարման վերաբերյալ ստանալ տվյալներ: | ՀՀ ԳՆ ջրային տնտեսության պետական կոմիտե, <<Ջրային տնտեսության>> ԾԻԳ | 2016թ. հոկտեմբեր |  |  | Վճարների հավաքագրման արդյունքում ջրի ճշգրիտ չափումների և ՋՕԸ-երիհասույթների ձևավորման ապահովում |
| 3.Ոռոգման ոլորտի ակտիվների գույքագրում, յուրաքանչյուր ՋՕԸ-ի համար, կառավարման պլանի մշակում և ոռոգում-ջրառ իրականացնող կազմակերպությունների և ՋՕԸ-երի ծախսերի նվազեցման վերաբերյալ ՀՀ կառավարության որոշումների նախագծերի մշակում և ներկայացում ՀՀ կառավարություն: | Գույքի արդյունավետության բարձրացում: Ջրի կորուստները այժմ սահմանվում են յուրաքանչյուր ՋՕԸ-ի համար մոտ 40%, սակայն իրականում կորուստները ավելի բարձր են: Տեխնիկական աուդիտը, որի փորձնականը այժմ ընթացքում է, կարող է տեղեկատվություն տալ ջրային կորուստների վերագնահատման համար | ՀՀ ԳՆ ջրային տնտեսության պետական կոմիտե, ՀՀ գյուղատնտեսության նախարարություն, ՀՀ տարածքային կառավարման և զարգացման նախարարություն, ՀՀ ֆինանսների նախարարություն, ՀՀ կառավարությանն առընթեր անշարժ գույքի կադաստրի պետական կոմիտե, ՀՀ պետական գույքի կառավարման վարչություն, | 2018-2021թթ. | ՀՀ պետական բյուջե և ՀՀ օրենքով չարգելված այլ աղբյուրներ | գույքագրում և ռեգիստրի առկայություն | Ակտիվների պլանավորման զարգացման, ծախսերի կատարման արդյունավետության բարձրացման համար հիմքերի ստեղծում |
| 4.Ոռոգում-ջրառ իրականացնող կազմակերպությունների և ջրօգտագործողների ընկերությունների ամենամյա բյուջեով նախատեսված գումարի բաշխումը իրականացնել հիմնվելով ոռոգման սեզոնին հասանելի ջրային ռեսուրսների վերաբերյալ պատկան մարմինների կողմից հունվար-փետրվար ամիսների գնահատականների և կանխատեսումների հիման վրա: Ջրապահանջարկի և ջրառաջարկի գնահատման հիման վրա մշակել ընկերությունների բյուջեներում ներառվող 2018-2021թթ. ՋՕԸ-երին ընթացիկ դրամաշնորհների տեսքով պետական ֆինանսական աջակցության տրամադրման կողմնորոշիչ, ամենամյա չափաքանակները հաստատելու մասին ՀՀ կառավարության որոշման նախագծի մշակում և ներկայացում ՀՀ կառավարություն: | Դրամաշնորհների տրամադրման օրենսդրական հիմքերի ապահովում | ՀՀ ԳՆ ջրային տնտեսության պետական կոմիտե,  ՀՀ ֆինանսների նախարարություն | 2017թ. սեպտեմբերի 30-ը | Ֆինանսավորում չի պահանջվում | Կառավարության կողմից ընդունված որոշման առկայություն | Դրամաշնորհների տրամադրման գործընթացի կանոնակարգում և վերահսկում |
| 5.Ոոգման ջրի բնագավառում օրենսդրական բարեփոխումների պահանջների գնահատում և <<Ոոգման ջրի բնագավառում մատուցվող ծառայությունների որակի բարելավման>> հայեցակարգի նախագծի մշակում, հաշվի առնելով.   1. Հազարամյակի մարտահրավերներ կորպորացիայի աջակցությամբ 2009թ. մշակված <<Ոռոգման ոլորտի վերաբերյալ ՀՀ ազգային քաղաքականությունում>> բերված դրույթները, 2. ոռոգման սակագների համակարգի վերակառուցումը՝ ըստ ոռոգելի հողատարածքների հաստատագրված (միայն տվյալ տարում ՋՕԸ-ի հետ ոռոգման ջրի մատակարարման պայմանագիր կնքած և ծառայություններից օգտվող ջրօգտագործողների նկատմամբ) և օգտագործված ջրի դիմաց վճարների, 3. ՋՕԸ-երին նախատեսվող դերակատարություն ոռոգման հողերի առավել արդյունավետ օգտագործման խնդրում (մշակաբույսերի և հողատարածքների համադրություն, ըստ ջրման ռեժիմի և նորմայի ոռոգելի հողատեսքերի միավորում, ոռոգման ռեժիմի և նորմայի վերաբերյալ խորհրդատվություն), 4. գերնորմատիվային հողատարածքներում ոռոգման ջրի նորմաների վերանայում, 5. ընկերություններին լրացուցիչ եկամուտ ստանալու համար (օրինակ՝ ջրի երկրորդական վաճառքի, սարքավորումների կամ համակարգի վարձակալություն և այլն հարակից) օրենսդրական հիմքի ստեղծում, 6. ջրամատակարարման ճկուն, տարբերակված և խրախուսական համակարգի ներդրում, 7. տնտեսական առումով օրվա նախընտրելի ոռոգման ժամանակահատվածը (գիշերային ոռոգում՝ էլ.էներգիայի գիշերային սակագնով, գոլորշիացման ցածր մակարդակ): | Բնագավառում ներառված մարմինների իրավասությունների ու պարտականությունների հստակեցում և օրենսդրությամբ ամրագրում | ՀՀ ԳՆ ջրային տնտեսության պետական կոմիտե, ՀՀ գյուղատնտեսության նախարարություն, ՀՀ տարածքային կառավարման և զարգացման նախարարություն, ՀՀ բնապահպանության նախարարություն, ՀՀ ֆինանսների, նախարարություն, ՀՀ էկոնոմիկայի նախարարություն, Խորհրդատու | 2017թ. դեկտեմբերի 10-ը | ՀՀ պետական բյուջե և ՀՀ օրենքով չարգելված այլ աղբյուրներ | օրենքի նախագծի առկայություն | Համակարգի առավել արդյունավետ շահագործում, ոռոգման ջրի ու ոռոգելի հողատարածքների առավել արդյունավետ/նպատակային օգտագործում, ֆինանսական կայունացում (հավաքագրումների մակարդակի բարձրացում), ՋՕԸ-ջրօգտագործող հարաբերությունների կանոնակարգում |
| 6.Երկու ոռոգում-ջրառ իրականացնող ընկերությունների միավորում մեկ ջրառ ընկերության մեջ: | Ոռոգում-ջրառ ընկերությունների վերակազմավորման նպատակն է բարձրացնել վերջիններիս ծախսերի կրճատման, ինչպես նաև ոռոգման համակարգին տրամադրվող պետական ֆինանսական աջակցության արդյունավետությունը: | ՀՀ ԳՆ ջրային տնտեսության պետական կոմիտե, ՀՀ գյուղատնտեսության նախարարություն, ՀՀ ֆինանսների նախարարություն | 2017թ. | ՀՀ պետական բյուջե և ՀՀ օրենքով չարգելված այլ աղբյուրներ |  | Ապահովել ոռոգման ավելի արդյունավետ ինստիտուցիոնալ կարգավորում |
| 7. ՋՕԸ-երի վերամիավորման ուսումնասիրություն, ինչպես նաև ՋՕՄ-երի ստեղծում: | ՋՕԸ-երի գործունեության կայունացման բնագավառում ծառայությունների մատուցման արդյունավետության բարձրացման նպատակով առաջարկվում է ստեղծել ջրօգտագործողների ընկերությունների միություններ (ՋՕՄ)՝ հանրապետության ցածրադիր և նախալեռնային գոտիներում՝ ըստ այդ տարածքների ՋՕԸ-երը սնող մայր ջրանցքների, իսկ լեռնային գոտիներում՝ ըստ մարզերի վարչական տարածքների | ՀՀ ԳՆ ջրային տնտեսության պետական կոմիտե, ՀՀ գյուղատնտեսության նախարարություն, ՀՀ տարածքային կառավարման և զարգացման նախարարություն | 2018թ. հունվարի 1 | Ֆինանսավորում չի պահանջվում |  | Ապահովել ոռոգման ավելի արդյունավետ ինստիտուցիոնալ կարգավորում |
| 8.Տարբեր դոնոր կազմակերպությունների կողմից ֆինանսավորվող ներդրումային գործողությունների իրականացում, որոնք ուղղված են ոռոգման համակարգում շահագործման և պահպանման ծախսերի կրճատմանը: | Շահագործման և պահպանման ծախսերի կրճատմանը հանգեցնող հիմնական աշխատանքները մեխանիկական ջուրը ինքնահոսով փոխարինումն է | ՀՀ ԳՆ ջրային տնտեսության պետական կոմիտե, ՀՀ գյուղատնտեսության նախարարություն, <<Ջրային տնտեսության>> ԾԻԳ | 2016-2021թթ. | ՀՀ պետական բյուջե և ՀՀ օրենքով չարգելված այլ աղբյուրներ |  | Ապահովել շահագործման և պահպանման ծախսերի կրճատում |
| 9. ՋՕԸ-երի բյուջեների կազմման մեթոդաբանության մշակում և հաստատում ՋՕԸ-երի կանոնակարգող խորհրդում: | Առավել իրատեսական բյուջեների կազմում | ՀՀ ԳՆ ջրային տնտեսության պետական կոմիտե | 2018թ. | ՀՀ պետական բյուջե և ՀՀ օրենքով չարգելված այլ աղբյուրներ |  | Ֆինանսական և այլ միջոցների արդյունավետ օգտագործում |